Oryza glumaepatula

Oryza glumaepatulaIta auctor  recentioresque fere omnes, sed aliqui glumipatula est species Poacearum, O. sativae productricis cerealis oryzae cognata, quae in media America, America australi et praesertim Amazonia sponte gignit. Ibi in Surinamia medio saeculo XIX culta est. Etiam recentius populus Guató regionis Pantanal semina silvestria O. glumaepatulae colligebant, sole siccabant, elixabant.

An hanc speciem sub nomine avena, ab indigenis usitatam, inter flumina Madeira et Tapajós reppererint illi qui cum Francisco de Orellana Amazonum flumen (primi omnium nobis cognitorum) anno 1541 navigabant, incertum est: "Hic multum maizium repertum est (ibidemque multa avena) e quo Indi panem conficiunt optimumque vinum modo cervesiae quod hic valde abundat".Aquí se halló mucho maíz (y asimismo se halló mucha avena) de lo que los indios hacen pan, y muy buen vino á manera de cerveza, y ésta hay en mucha abundancia: Gaspar de Carvajal; José Toribio Medina, ed., Descubrimiento del río de las Amazonas (Hispali: E. Rasco, 1894) p. 56. Vide Charles R. Clement, "1492 and the Loss of Amazonian Crop Genetic Resources. I. The Relation between Domestication and Human Population Decline" in Economic Botany vol. 53 (1999) pp. 188-202 JSTOR Eadem in regione abhinc fere 4 000 annis fortasse domesticata est, testibus archaeologis qui phytolitha magnitudinis semper crescentis, aut huius aut cognatae speciei, in effossione loci olim habitati Monte Castelo provinciae Rondoniae.

 Notae 

 Bibliographia 

 Eric J. Fuchs et al., "Genetic diversity in Oryza glumaepatula wild rice populations in Costa Rica and possible gene flow from O. sativa" in PeerJ (7 Aprilis 2016)

 Camila Pegoraro et al., "Oryza glumaepatula Steud." in Tapan K. Mondal, Robert J. Henry, edd., The Wild Oryza Genomes (Springer, 2018) pp. 127-136
 Rosana Pereira Vianello Brondani et al., "Genetic Structure of Wild Rice Oryza Glumaepatula Populations in Three Brazilian Biomes Using Microsatellite Markers" in Genetica vol. 125 (2005) pp. 115–123
 Ethel Sánchez, Ana M. Espinoza, "Ultrastructure of Oryza glumaepatula, a wild rice species endemic of tropical America" in Revista de Biología Tropical vol. 53 (2005)
 Joshua C. Stein et al., "Genomes of 13 domesticated and wild rice relatives highlight genetic conservation, turnover and innovation across the genus Oryza" in Nature Genetics vol. 50 (2018) pp. 285–296

 Elizabeth Ann Veasey et al., "Genetic diversity of American wild rice species" in Scientia Agricola vol. 68 (2011)

 Nexus externi 

Categoria:Species plantarum
Categoria:Oryza
Categoria:Taxa Steudel
Categoria:Taxa 1853
Categoria:Fruges Americae australis
Categoria:Victualia
Categoria:Pabulata Americae australis